
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO KĖDAINIŲ SPORTO CENTRUI NUOMOTI PATALPĄ

2021 m. gegužės 28 d. Nr. TS-132
Kėdainiai

	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei Kėdainių sporto centro 2021 m. gegužės 5 d. raštą Nr. V9-50 „Dėl patalpų nuomos įkainių nustatymo“, Kėdainių rajono savivaldybės taryba n u s p r e n d ž i a:
1. Leisti Kėdainių sporto centrui 10 metų viešo konkurso būdu nuomoti Kėdainių rajono savivaldybei nuosavybės teise priklausančią 16,46 kv. m bendro ploto patalpos (indeksas 2-7) dalį pastate, plane pažymėtame 1U3t, unikalus numeris 4400-2692-0005, Kėdainių m., J. Basanavičiaus g. 1A.
	2. Nustatyti pradinę 1 kv. m nuomos kainą – 2,31 Eur per mėn. 
3. Pavesti Kėdainių sporto centrui organizuoti viešą nuomos konkursą, pasirašyti 1 punkte nurodytos patalpos dalies nuomos sutartį, perdavimo–priėmimo aktą ir informaciją apie sudarytą nuomos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
    Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                  	             Valentinas Tamulis

